《三次书怀》
宋代·陈著

默察天翻地覆由，寸心无处著私愁。
忠唐不复瞻双庙，误汉皆知罪五侯。
牧马入南飞浙水，狩车遵北感陈留。
山川满目花如旧，邂逅春风可问不。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。